作者:無名氏
標題:滿庭芳
內容:詩禮傳家，不名則利，誰能袖手安常。惟君寬厚，無較短論長。且自深居簡出，清閒處、管甚炎涼。年未老，方逾強仕，家富更平康。秋聲，風欲作，蓂留一莢，伏暑將藏。大賢初度日，對此稱觴。嘆鳳幃雖冷落，喜御蘭、得寵專房。見說寧馨少長，螟雛箕、學更高強。得閒趣，山中宰相，何必事侯王。